
RAPORT 

asupra proiectului de Lege privind simplificarea formalităţilor 
la înregistrarea în registrul comerţului a persoanelor fizice, asociaţiilor 
familiale şi persoanelor juridice, înregistrarea fiscală a acestora, 
precum şi la autorizarea funcţionării persoanelor juridice


În conformitate cu prevederile art. 89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind   simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, trimis cu adresa nr. P.L.X. 425 din  30 iunie 2004, înregistrat sub nr. 31/ 697  din   30 iunie  2004.
Consiliul Legislativ a avizat favorabil proiectul de lege, conform avizului nr. 741/30.04.2004.

Proiectul de lege a  fost dezbătut şi adoptat de  Senat,  ca primă Cameră sesizată, la 29 iunie 2004.

Potrivit prevederilor art. 75 din Constituţia României, republicată,  şi ale art. 86 alin. (3) punctul 1, din Regulamentul Camerei Deputaţilor, competenţa decizională pentru acest proiect de lege revine  Camerei Deputaţilor.

Proiectul de Lege are ca obiect de reglementare simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, în scopul armonizării legislaţiei din ţara noastră cu reglementările Uniunii Europene din acest domeniu. De  asemenea, prin reglementările prevăzute în proiectul  de lege supus dezbaterii s-a avut în vedere  un plus de celeritate în activităţile  legate de autorizarea, constituirea sau înmatricularea în registrul comerţului a societăţilor comerciale, societăţilor şi companiilor naţionale, grupurilor de interes economic, regiilor autonome şi organizaţiilor cooperatiste, propunându-se, totodată,  abrogarea Ordonanţei de urgenţă a Guvernului nr. 76/2001.
În conformitate cu prevederile art. 60 din Regulamentul Camerei Deputaţilor, membrii comisiei au examinat proiectul de lege  în şedinţa din 24 august 2004. 

La dezbateri au participat, în calitate de invitaţi, din partea Ministerului Justiţiei, doamna Rodica Constantinovici – secretar de stat şi doamna Maria Mariţescu – director. 
În timpul dezbaterilor au fost formulate unele amendamente care au fost admise de către membrii comisiei.

La lucrările comisiei au fost prezenţi  19 deputaţi, din totalul de 20 membri ai comisiei.



În urma dezbaterilor, membrii comisiei au hotărât, cu unanimitate de voturi,  să  supună Plenului Camerei Deputaţilor spre dezbatere şi adoptare proiectul de Lege privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu amendamentele admise care sunt redate în Anexa la prezentul raport.
În raport de obiectul şi conţinutul său, proiectul de lege face parte din categoria legilor ordinare. 


                   PREŞEDINTE 




                                          SECRETAR                                                                              

                     Prof. univ. dr. Ion NEAGU                                                                         Florin IORDACHE
consilier:

Diaconu Dumitra
ANEXA 

AMENDAMENTE ADMISE:

	Nr.crt.
	Articolul (text iniţial)
	Text adoptat de comisie

(autorul amendamentului)
	Motivare
	Camera Decizională

	1
2.
	      Art.1.- În scopul simplificării procedurilor administrative şi promovării calităţii serviciilor, se instituie prezenta procedură de înmatriculare în registrul comerţului şi de înregistrare fiscală a persoanelor fizice, asociaţiilor familiale şi persoanelor juridice şi/sau de autorizare a funcţionării persoanelor juridice care, potrivit legii, au obligaţia să ceară înmatricularea în registrul comerţului.  
Art.3.– (1) Înmatricularea persoanelor fizice şi a asociaţiilor familiale în registrul comerţului şi înregistrarea fiscală a acestora se fac  pe baza autorizaţiei emise de primăria competentă potrivit legii speciale,  fără a fi necesară pronunţarea încheierii prevăzute la art.6 alin.(1) din Legea nr.26/1990 privind registrul comerţului, republicată, cu modificările şi completările ulterioare, de către judecătorul delegat. 

. . . . . . . . . . . . . . . . . . . . . . . . . . . . . . . 
	      Art.1.- În scopul simplificării procedurilor administrative şi promovării calităţii serviciilor, se instituie prezenta procedură de înmatriculare în registrul comerţului şi de înregistrare fiscală a persoanelor fizice, asociaţiilor familiale şi persoanelor juridice sau de autorizare a funcţionării persoanelor juridice care, potrivit legii, au obligaţia să ceară înmatricularea în registrul comerţului.  
Autor: deputat Ştefan Cazimir.
Art.3.– (1) Înmatricularea persoanelor fizice şi a asociaţiilor familiale în registrul comerţului şi înregistrarea fiscală a acestora se fac  pe baza autorizaţiei emise de primăria competentă potrivit legii speciale,  fără a fi necesară pronunţarea de către judecătorul delegat a încheierii prevăzute la art.6 alin.(1) din Legea nr.26/1990 privind registrul comerţului, republicată, cu modificările şi completările ulterioare.

. . . . . . . . . . . . . . . . . . . . . . . . . . . . . . . . 
Autor: deputat Ştefan Cazimir.


	Pentru acurateţea textului.
     Pentru claritate  în exprimare.
	Camera Deputaţilor
Camera Deputaţilor

	3.
	Art.5- Prin autorizarea funcţionării se înţelege fie asumarea de către solicitant a responsabilităţii privitoare la legalitatea desfăşurării activităţii, fie  obţinerea actului administrativ emis de autorităţile administraţiei publice competente, strict necesar pentru a permite solicitantului desfăşurarea activităţilor prevăzute în actele constitutive/modificatoare înregistrate în registrul comerţului.


	Art.5- Prin autorizarea funcţionării se înţelege fie asumarea de către solicitant a responsabilităţii privitoare la legalitatea desfăşurării activităţii, fie  obţinerea actului administrativ emis de autorităţile administraţiei publice competente, strict necesar pentru a permite solicitantului desfăşurarea activităţilor prevăzute în actele constitutive sau modificatoare înregistrate în registrul comerţului.

Autor: Comisia juridică.


	Pentru acurateţea textului.
	Camera Deputaţilor

	4
	Art. 6. . . . . . . . . . . . . . .   .

  (4) Persoanele juridice prevăzute la art.2 dobândesc personalitate juridică de la data pronunţării încheierii judecătorului delegat, prin care se dispune autorizarea constituirii şi/sau înmatricularea în registrul comerţului, dacă legea nu dispune altfel.


	Art. 6. . . . . . . . . . . . . . .   .

  (4) Persoanele juridice prevăzute la art.2 dobândesc personalitate juridică de la data pronunţării încheierii judecătorului delegat, prin care se dispune autorizarea constituirii sau înmatricularea în registrul comerţului, dacă legea nu dispune altfel.
Autor: deputat Ştefan Cazimir.


	Pentru acurateţea textului.
	Camera Deputaţilor

	5
	Art.9. . . . . . . . . . . . . . . . .

 (5) Certificatele constatatoare, dacă un anumit act sau fapt este sau nu  este  înregistrat  în registrul comerţului, vor fi eliberate în termen de 3 zile de la data înregistrării cererii.


	Art.9. . . . . . . . . . . . . . . . .

 (5) Certificatele constatatoare că un anumit act sau fapt este sau nu  este  înregistrat  în registrul comerţului vor fi eliberate în termen de 3 zile de la data înregistrării cererii.
Autor: deputat Ştefan Cazimir.


	Pentru acurateţe gramaticală.
	Camera Deputaţilor

	6
	Art.17.– (1) Procedura de autorizare a funcţionării se desfăşoară prin intermediul biroului unic din cadrul oficiului registrului comerţului de pe lângă tribunalul din judeţul pe raza căruia solicitantul are stabilit sediul social/secundar.
. . . . . . . . . . . . . . . . . . . . . . . . .
(4) Pentru sediul social şi pentru fiecare sediu secundar se va elibera câte o anexă la certificatul de înregistrare, care înlocuieşte alte formulare de autorizare utilizate de autorităţile publice implicate, cu excepţia cazurilor strict prevăzute de reglementările armonizate cu legislaţia comunitară şi cuprinse în hotărârea Guvernului prevăzută la art.43 alin (4).


	Art.17.– (1) Procedura de autorizare a funcţionării se desfăşoară prin intermediul biroului unic din cadrul oficiului registrului comerţului de pe lângă tribunalul din judeţul pe raza căruia solicitantul are stabilit sediul social principal sau secundar.
. . . . . . . . . . . . . . . . . . . . . . . . .
(4) Pentru sediul social principal şi pentru fiecare sediu social secundar se va elibera câte o anexă la certificatul de înregistrare, care înlocuieşte alte formulare de autorizare utilizate de autorităţile publice implicate, cu excepţia cazurilor strict prevăzute de reglementările armonizate cu legislaţia comunitară şi cuprinse în hotărârea Guvernului prevăzută la art.43 alin (4).

Autor: Comisia juridică.


	     Pentru rigoarea textului.
	Camera Deputaţilor

	7
	Art.18.- (1) Cererile de autorizare a funcţionării se depun la oficiul registrului comerţului de pe lângă tribunalul din judeţul pe raza căruia solicitantul işi are stabilit sediul social/secundar şi vor fi însoţite de documentele necesare pentru autorizare, precum şi de dovezile privind achitarea taxelor şi tarifelor aferente datorate autorităţilor publice implicate.

. . . . . . . . . . . . . . . . . . . . . . . . . 
	Art.18.- (1) Cererile de autorizare a funcţionării se depun la oficiul registrului comerţului de pe lângă tribunalul din judeţul pe raza căruia solicitantul îşi are stabilit sediul social principal sau secundar şi vor fi însoţite de documentele necesare pentru autorizare, precum şi de dovezile privind achitarea taxelor şi tarifelor aferente datorate autorităţilor publice implicate.

. . . . . . . . . . . . . . . . . . . . . . . . .
Autor: Comisia juridică.


	Pentru rigoarea textului.
	Camera Deputaţilor

	8
	Art.19. . . . . . . . . . . . 

(2) Oficiul registrului comerţului de pe lângă tribunal va soluţiona cererea după cum urmează:

a) în cazul în care solicitantul nu desfăşoară, la sediul social/secundar, activităţile prevăzute în actul constitutiv sau modificator, va depune o declaraţie pe propria răspundere în acest sens. Odată cu eliberarea certificatului de înregistrare/înscriere de menţiuni, oficiul registrului comerţului va elibera solicitantului un certificat constatator care atestă că s-a înregistrat declaraţia pe propria răspundere şi că nu este necesară autorizarea funcţionării;
b) în cazul în care solicitantul depune declaraţie pe propria răspundere, specifică pentru fiecare autoritate publică, că îndeplineşte condiţiile de autorizare, oficiul registrului comerţului de pe lângă tribunal va elibera solicitantului un certificat constatator care atestă înregistrarea declaraţiei pe propria răspundere că îndeplineşte condiţiile de autorizare pentru activitatea/obiectivul precizat.

. . . . . . . . . . . . . . . . . . . . . . . . . . . 
	Art.19. . . . . . . . . . . . 

(2) Oficiul registrului comerţului de pe lângă tribunal va soluţiona cererea după cum urmează:

a) în cazul în care solicitantul nu desfăşoară, la sediul social principal sau secundar, activităţile prevăzute în actul constitutiv sau modificator, va depune o declaraţie pe propria răspundere în acest sens. Odată cu eliberarea certificatului de înregistrare sau înscriere de menţiuni, oficiul registrului comerţului va elibera solicitantului un certificat constatator care atestă că s-a înregistrat declaraţia pe propria răspundere şi că nu este necesară autorizarea funcţionării;
b) în cazul în care solicitantul depune declaraţie pe propria răspundere, specifică pentru fiecare autoritate publică, că îndeplineşte condiţiile de autorizare, oficiul registrului comerţului de pe lângă tribunal va elibera solicitantului un certificat constatator care atestă înregistrarea declaraţiei pe propria răspundere că îndeplineşte condiţiile de autorizare pentru activitatea sau obiectivul precizat.

. . . . . . . . . . . . . . . . . . . . . . . . . . .
Autor: Comisia juridică.


	Pentru rigoarea textului.
	Camera Deputaţilor

	9
	Art. 22. - (1) Eliberarea de către oficiul registrului comerţului de pe lângă tribunal a documentelor prevăzute la art.19 alin.(2), alin.(3) lit.a) şi c) şi alin.(5) se va face astfel:

. . . . . . . . . . . . . . . . . . . . . 

c) prin excepţie de la prevederile lit.b), în termen de 30 de zile de la data înregistrării cererii de autorizare în registrul special, pentru solicitanţii care funcţionează în mai mult de cinci sedii secundare, precum şi pentru cei cu mai mult de cinci activităţi ce necesită evaluare în vederea autorizării, fiind aplicabile dispoziţiile art.15 alin.(2). 


	Art. 22. - (1) Eliberarea de către oficiul registrului comerţului de pe lângă tribunal a documentelor prevăzute la art.19 alin.(2), alin.(3) lit.a) şi c) şi alin.(5) se va face astfel:

. . . . . . . . . . . . . . . . . . . . . 

c) prin excepţie de la prevederile lit.b), în termen de 30 de zile de la data înregistrării cererii de autorizare în registrul special, pentru solicitanţii care funcţionează în mai mult de cinci sedii sociale secundare, precum şi pentru cei cu mai mult de cinci activităţi ce necesită evaluare în vederea autorizării, fiind aplicabile dispoziţiile art.15 alin.(2). 
Autor: Comisia juridică.


	Pentru rigoare şi consecvenţă în exprimare.
	Camera Deputaţilor

	10
	Art.26.- Până la data de 30 decembrie  2004, persoanele juridice prevăzute la art. 2 care, până la data intrării în vigoare a prezentei legi, nu au preschimbat certificatul de înmatriculare şi cel de înregistrare fiscală, au obligaţia de a solicita la oficiul registrului comerţului de pe lângă tribunalul din judeţul pe raza căruia au sediul social/secundar, preschimbarea acestora cu noul certificat de înregistrare conţinând codul unic de înregistrare.


	Art.26.- Până la data de 30 decembrie  2004, persoanele juridice prevăzute la art. 2 care, până la data intrării în vigoare a prezentei legi, nu au preschimbat certificatul de înmatriculare şi cel de înregistrare fiscală, au obligaţia de a solicita la oficiul registrului comerţului de pe lângă tribunalul din judeţul pe raza căruia au sediul social principal sau secundar, preschimbarea acestora cu noul certificat de înregistrare conţinând codul unic de înregistrare.
Autor: Comisia juridică.


	Pentru rigoarea textului.
	Camera Deputaţilor

	11
	Art.29.- În cadrul procedurii de preschimbare sau la înfiinţarea sediilor secundare din alte judeţe, autorizarea funcţionării acestora se solicită la oficiul registrului comerţului de pe lângă tribunalul din judeţul pe raza căruia se află sediul secundar.
	Art.29.- În cadrul procedurii de preschimbare sau la înfiinţarea sediilor sociale secundare din alte judeţe, autorizarea funcţionării acestora se solicită la oficiul registrului comerţului de pe lângă tribunalul din judeţul pe raza căruia se află acest sediu.
Autor: Comisia juridică.


	Pentru rigoare şi consecvenţă în exprimare.
	Camera Deputaţilor

	12
	Art.30. . . . . . . . . . . . 

     (3) Încheierea judecătorului delegat se înregistrează în registrul comerţului şi se comunică concomitent persoanei juridice la sediul social, Ministerului Finanţelor Publice/Agenţiei Naţionale de Administrare Fiscală pe cale electronică, se publică pe pagina de Internet a Oficiului Naţional al Registrului Comerţului şi la sediul oficiului registrului comerţului de pe lângă tribunal.


	Art.30. . . . . . . . . . . . 

     (3) Încheierea judecătorului delegat se înregistrează în registrul comerţului şi se comunică concomitent persoanei juridice la sediul social, Ministerului Finanţelor Publice, la  Agenţia Naţională de Administrare Fiscală pe cale electronică  şi  se publică pe pagina de Internet a Oficiului Naţional al Registrului Comerţului, precum  şi la sediul oficiului registrului comerţului de pe lângă tribunal.
Autor: Comisia juridică.


	Pentru rigoarea textului.
	Camera Deputaţilor

	13
	Art.35.– (1) Serviciile de asistenţă care se prestează de oficiile registrului comerţului de pe lângă tribunale sunt:

 . . . . . . . . . . . . . . . . . . . .

d) proiectare/execuţie a siglei şi emblemei pentru firme;

. . . . . . . . . . . . . . . . . . . 

j)
redactarea actului adiţional sau, după caz, a  hotărârii adunării generale a membrilor / asociaţilor / acţionarilor, a deciziei consiliului de administraţie privind modificări ale actului constitutiv referitoare la:


-
sediul social


-
denumirea firmei/emblemei


-
durata de funcţionare


-
forma juridică


-
domeniul principal de activitate şi/sau activitatea principală


-
obiectul de activitate sau codificarea/recodificarea acestuia în conformitate cu Ordinul nr.601/2002 al Preşedintelui Institutului Naţional de Statistică privind actualizarea Clasificării activităţilor din economia naţională – CAEN


-
administratori şi/sau cenzori;


-
alte elemente ale actului constitutiv (nume, domiciliu, participare la profit şi pierderi etc.);

-
primirea / retragerea de membri / asociaţi;


-
majorarea sau reducerea capitalului social;


-
înfiinţarea sau desfiinţarea de sedii secundare;
    -
divizare sau fuziune;


-
dizolvare sau lichidare
. . . . . . . . . . . . . . . . . . . . . . . . 


	Art.35.– (1) Serviciile de asistenţă care se prestează de oficiile registrului comerţului de pe lângă tribunale sunt:

 . . . . . . . . . . . . . . . . . . . .

d) proiectare şi execuţie a siglei şi  a emblemei pentru firme;

. . . . . . . . . . . . . . . . . . . 

j)
redactarea actului adiţional sau, după caz, a  hotărârii adunării generale a membrilor sau asociaţilor ori acţionarilor, a deciziei consiliului de administraţie privind modificări ale actului constitutiv referitoare la:


-
sediul social


-
denumirea firmei sau emblema acesteia


-
durata de funcţionare


-
forma juridică


-
domeniul principal de activitate şi  activitatea principală


-
obiectul de activitate sau codificarea ori recodificarea acestuia în conformitate cu Ordinul nr.601/2002 al Preşedintelui Institutului Naţional de Statistică privind actualizarea Clasificării activităţilor din economia naţională – CAEN


-
administratori şi cenzori;

-
alte elemente ale actului constitutiv (nume, domiciliu, participare la profit şi pierderi etc.);

-
primirea, retragerea de membri  sau  asociaţi;


-
majorarea sau reducerea capitalului social;


-
înfiinţarea sau desfiinţarea de sedii sociale secundare;


-
divizare sau fuziune;
     -       dizolvare sau lichidare

. . . . . . . . . . . . . . . . . . . . . . . .
Autor: Comisia juridică.

	Pentru rigoare şi consecvenţă în exprimare. 
	Camera Deputaţilor

	14
	Art. 43. . . . . . . . . . .

(4) Procedurile şi anexele la acestea, cuprinzând listele privind activităţile/obiectivele care necesită autorizarea şi cele privind activităţile/obiectivele care sunt considerate autorizate pe baza declaraţiei pe propria răspundere, precum şi documentele necesare pentru autorizarea funcţionării, perioada de valabilitate şi modalitatea de reautorizare, se stabilesc prin hotărâre a Guvernului, la propunerea ministerelor în subordinea cărora funcţionează autorităţile publice implicate şi al autorităţilor publice autonome implicate, în termen de 30 de zile de la intrarea în vigoare a prezentei legi.

. . . . . . . . . . . . . . . . . . . . . . . . . 
(8) Oficiul registrului comerţului de pe lângă tribunal va menţiona în registrul comerţului autorizaţiile emise/anulate de autorităţile publice implicate.


	Art. 43. . . . . . . . . . .

(4) Procedurile şi anexele la acestea, cuprinzând listele privind activităţile sau obiectivele care necesită autorizarea şi cele privind activităţile sau obiectivele care sunt considerate autorizate pe baza declaraţiei pe propria răspundere, precum şi documentele necesare pentru autorizarea funcţionării, perioada de valabilitate şi modalitatea de reautorizare, se stabilesc prin hotărâre a Guvernului, la propunerea ministerelor în subordinea cărora funcţionează autorităţile publice implicate şi al autorităţilor publice autonome implicate, în termen de 30 de zile de la intrarea în vigoare a prezentei legi.

. . . . . . . . . . . . . . . . . . . . . . . 

(8) Oficiul registrului comerţului de pe lângă tribunal va menţiona în registrul comerţului autorizaţiile emise sau anulate de autorităţile publice implicate.
Autor: Comisia juridică.


	Pentru rigoarea textului.
	Camera Deputaţilor

	15
	Art. 44. . . . . . . . . . . . . . . 

(3) Comunicarea de către oficiile registrului comerţului a anexei conţinând autorizaţiile de funcţionare emise de autorităţile publice implicate, ca şi orice corespondenţă cu solicitanţii, se poate face şi prin poştă, la sediul social/secundar sau la domicilul ales, declarat în cererea de înregistrare/autorizare a funcţionării. 


	Art. 44. . . . . . . . . . . . . . . 

(3) Comunicarea de către oficiile registrului comerţului a anexei conţinând autorizaţiile de funcţionare emise de autorităţile publice implicate, ca şi orice corespondenţă cu solicitanţii, se poate face şi prin poştă, la sediul social principal ori secundar sau la domiciliul ales, declarat în cererea de înregistrare ori autorizare a funcţionării. 
Autor: Comisia juridică.


	Pentru rigoarea textului  şi îndreptarea unei erori materiale.
	Camera Deputaţilor

